
návrhu právneho predpisu s právom Európskej únie

1. Navrhovateľ právneho predpisu: 
Vláda Slovenskej republiky

2. Názov návrhu právneho predpisu: 
Vládny návrh zákona, ktorým sa mení a dopĺňa zákon č. 160/2015 Z. z. Civilný sporový poriadok v znení neskorších predpisov a ktorým sa mení a dopĺňa zákon č. 97/1963 Zb. o medzinárodnom práve súkromnom a procesnom v znení neskorších predpisov


3. Predmet návrhu právneho predpisu je upravený v práve Európskej únie: 
a) v primárnom práve
-  článok 81 Zmluvy o fungovaní Európskej únie
- čl. 10 ods. 3 Zmluvy o Európskej únii  
- čl. 11 Charty základných práv Európskej únie
b) v sekundárnom práve
- Smernica Európskeho parlamentu a Rady (EÚ) 2024/1069 z 11. apríla 2024 o ochrane osôb zapojených do verejnej účasti pred zjavne neopodstatnenými nárokmi alebo  zneužívajúcimi súdnymi konaniami („strategické žaloby proti verejnej účasti“) (Ú. v. EÚ L, 2024/1069, 16.4.2024), gestor: MS SR,
- Nariadenie Európskeho parlamentu a Rady (EÚ) 2020/1784 z 25. novembra 2020 o doručovaní súdnych a mimosúdnych písomností v občianskych a obchodných veciach v členských štátoch (doručovanie písomností) (prepracované znenie) (Ú. v. EÚ L 405, 2.12.2020) v platnom znení, gestor: MS SR,
c) nie je upravený v judikatúre Súdneho dvora Európskej únie. 

4. Záväzky Slovenskej republiky vo vzťahu k Európskej únii: 
a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení, 
· lehota na prebratie Smernice Európskeho parlamentu a Rady (EÚ) 2024/1069 z 11. apríla 2024 o ochrane osôb zapojených do verejnej účasti pred zjavne neopodstatnenými nárokmi alebo  zneužívajúcimi súdnymi konaniami („strategické žaloby proti verejnej účasti“) (Ú. v. EÚ L, 2024/1069, 16.4.2024) je stanovená do 7. mája 2026,
b) uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie, 
· proti Slovenskej republike neprebieha žiadne konanie,

c) uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav, 
· k transpozícii smernice (EÚ) 2024/1069 do slovenského právneho poriadku dochádza predkladaným návrhom zákona.

5. Návrh zákona je zlučiteľný s právom Európskej únie: 
· úplne 




